Det er i øjeblikket mænd mellem 40 og 49 år, som bliver smittet med coronavirus, viser en overvågningsrapport fra Statens Serum Institut.

I rapporten, som tæller 960 smittetilfælde, er 629 mænd er bekræftet smittet med coronavirus, og 219 af dem er mellem 40 og 49 år.

Det samlede antal for mænd er tæt på det dobbelte sammenlignet med antallet af smittede kvinder. Her er 331 konstateret smittet, og 75 af dem er i alderen 40 til 49 år.

Ud over den nævnte aldersgruppe for mænd er de 50-59-årige samt de 30-39-årige blandt dem, der er hårdest ramt. Her er henholdsvis 127 og 93 personer coronasmittede.

Læs også : LIVE Seneste nyt om coronavirus

For kvinderne i samme aldersgrupper gælder det henholdsvis 59 og 54 personer.